
REPUBLIKA HRVATSKA
OPĆINSKI SUD U SPLITU
Gundulićeva 27
Split
Poslovni broj: R1 Ob-1076/2025-16

U  I M E  R E P U B L I K E  H R V A T S K E

R J E Š E N J E

Općinski sud u Splitu, po sutkinji ovog suda Andreji Mikelić, kao sucu pojedincu, u pravnoj stvari predlagatelja H. zavod za socijalni rad, P. ured S., OIB: …, naspram predloženika A. K., OIB: …, zastupan po posebnoj skrbnici T. P., mag. iur., djelatnici Centra za posebno skrbništvo – Podružnica u …, radi donošenja odluke o lišenju poslovne sposobnosti, na ročištu održanom 2. rujna 2026., uz isključenje javnosti, u nazočnosti protustranke, u odsutnosti uredno pozvanog predlagatelja i posebne skrbnice, i objavljenog 15. listopada 2026., 


r i j e š i o  j e

Predloženik A. K., OIB: … se djelomično lišava poslovne sposobnosti u dijelu da:

- ne može samostalno poduzimati pravne radnje vezano uz potpisivanje ugovora, i ne može se odreći nasljedstva ili legata,

- ne može samostalno raspolagati niti upravljati imovinom, osim do redovnog mjesečnog iznosa od 80 eura,

- ne može samostalno odlučivati o svom zdravlju i ne može samostalno dati pristanak o potrebnoj hospitalizaciji. 

Obrazloženje

1. Kod ovog suda je 4. prosinca 2025. zaprimljen prijedlog predlagatelja Hrvatskog zavoda za socijalni rad, Područni ured S., radi donošenja odluke o lišenju poslovne sposobnosti za predloženika. 

2. Predloženiku je radi zaštite njegovih prava i interesa u ovom postupku imenovan poseban skrbnik u osobi T. P., dipl. prav., zaposlenica Centra za posebno skrbništvo, Podružnica S..

3. Tijekom postupka sud je proveo dokaze pregledom rješenja H. zavoda za socijalni rad od 2. prosinca 2025., socijalne anamneze predloženika od 11. studenog 2025., medicinske dokumentacije, preslike osobne iskaznice predloženika, uvida u digitalne podatke evidencije o državljanstvu, uvida u digitalne podatke matice rođenih, nalaza i mišljenja stalnog sudskog vještaka, dr. S. B., psihijatra od 23. veljače 2026. te saslušanjem protustranke i svjedokinje S. K.. 

4. Po ocjeni i analizi provedenih dokaza na način kako propisuje odredba čl.8. Zakona o parničnom postupku (NN RH 53/91, 91/92, 112/99, 88/01, 117/03, 88/05, 02/07, 84/08, 96/08,123/08, 57/11, 148/11, 25/13, 89/14, 70/19, 80/22 i 114/22 - dalje ZPP), te cijeneći očitovanja stranaka, sud je odlučio kao u izreci ovog rješenja iz slijedećih razloga.

5. Uvodno je za istaći da je odredbom čl. 234 st. 1. Obiteljskog zakona (NN 103/15, 98/19, 47/20, 49/23 i 156/23, dalje - ObZ) propisano da će sud u izvanparničnom postupku punoljetnu osobu koja se zbog duševnih smetnji i drugih razloga nije sposobna brinuti o nekom od svojih prava, potreba ili interesa ili koja ugrožava prava i interese drugih osoba o kojima je dužna skrbiti se, u tom dijelu, lišiti poslovne sposobnosti. Stavkom 2. je propisano da iznimno od stavka 1. ovog članka, ako je to od osobite važnosti za zaštitu prava i interesa punoljetne osobe, sud može potpuno lišiti poslovne sposobnosti osobu koja nije sposobna ostvariti smisleni kontakt s drugom osobom i izraziti svoju volju. Stavkom 3. istog članka propisano je da će prije donošenja rješenja o lišenju poslovne sposobnosti sud pribaviti stručno mišljenje vještaka odgovarajuće grane medicine, o zdravstvenom stanju osobe za koju je pokrenut postupak lišenja poslovne sposobnosti i o utjecaju tog stanja na njene sposobnosti zaštite pojedinog prava ili skupine prava, ili na ugrožavanje prava i interesa drugih osoba. Stavkom 4. istog članka ObZ-a je propisano da će rješenjem o lišenju poslovne sposobnosti sud odrediti radnje i poslove koje osoba nije sposobna samostalno poduzimati u odnosu na osobno stanje te imovine. Stavkom 6. je pak propisano da radnje i poslove koje osoba nije sposobna samostalno poduzimati i koji se odnose na imovinu su raspolaganja i upravljanje imovinom, plaćom ili drugim stalnim novčanim primanjima, osim ako nije ovim zakonom drugačije određeno.

6. Odredbom čl. 499. st. 1 ObZ-a propisano je da će osobu u odnosu na koju se provodi postupak radi lišenja poslovne sposobnosti po nalogu suda osobno ili neposredno pregledati vještak koji će o rezultatima pregleda dati nalaz i mišljenje.

7. Prilikom odlučivanja sud je imao u vidu socijalnu anamnezu predloženika od 11. studenog 2025. Predloženik A. K. potječe iz potpune, četveročlane obitelji koju su sačinjavali roditelji i dvoje djece. [image: ][image: ][image: ][image: ][image: ][image: ][image: ][image: ][image: ][image: ]Otac A. K. rođen je 25.04.1955 u S.. Ima završenu srednju Tehničku školu, za zvanje električara lake struje. Bio je zaposlen u poduzeću U. u S. gdje je kao električar ostvario 11 godina radnog staža. Godine 1985, dao je otkaz budući uslijed zdravstvenih teškoća (urođene srčane mane ) nije mogao izdržavati napore posla. A. naknadno nije uspio zasnovati radni odnos na primjerenijim poslovima, već je povremeno radio „na crno". Nema osobnih prihoda, korisnik je nacionalne naknade za starije osobe. Godine 2021. pretrpio je lakši moždani udar od kojeg se fizički dosta dobro oporavio, ali su mu zaostale poteškoće govora na način da se ne može sjetiti pojedinih riječi. Supruga S. navodi i promjene raspoloženja i ponašanja, kazuje kako je suprug bio čovjek mirne naravi, a da uslijed nastalih zdravstvenih ograničenja sada zna biti nervozan, brzo se naljuti, burno reagira, ispadne iz takta. Majka S. K. r. 13.10.1956.godine, maturantica gimnazije, na 3 godini fakulteta prekinula je E. fakultet, smjer vanjska trgovina. Nikada nije zasnivala radni odnos. U potpunosti je posvećena brizi o obitelji i kućanstvu, a dok su roditelji bili živi skrbila je i o njima. Također nema osobnih prihoda, korisnica je nacionalne naknade za starije osobe. Sin D. K. r. 15,04, 1991.g., po zvanju pomorski nautičar, u radnom je odnosu kao časnik na brodovima J., te je do sada ostvario 5 godina radnog staža. Prema kazivanju majke, jako dobro se snalazi na brodu. Urednog je zdravstvenog statusa. Živi odvojeno od obitelji, sa djevojkom, u podstanarskom stanu, ali redovito kontaktira sa članovima obitelji, uključen je u obiteljsku dinamiku. Do sada se nije ženio, nema djece. Bračnu zajednicu supružnici su zasnovali godine 1980.g. u D. gdje su se upoznali jer je majka S. tamo studirala, a otac A. radio. Kako je S. brzo zatrudnjela sa A., zbog uvjeta života preselili su kod A. roditelja u S.. Godinu dana od A. rođenja ponovno su se vratili u D., da bi 1986-e godine, pred A. polazak u školu, prešli živjeti u S. jer su im S. roditelji tada riješili stambeno pitanje. Prema S. kazivanju, partnerski odnosi bili su obilježeni s puno razmirica, neslaganja, međusobnog nerazumijevanja, ali se sa godinama situacija primirila. A. K. rođen je ...g. iz prve uredne trudnoće i poroda. Majka navodi da je kao dijete bio miran, drag, tih, volio je društvo starijih ljudi. Prema kazivanju majke smatra da je A. od rane dobi bio nesiguran i izbjegavao društvo vršnjaka Naime, u dobi od 4-5 godina A. je počeo zamuckivati pa su mu se zbog toga djeca izrugiva1a. Majka S. smatra da A. zamuckivanje posljedica njenih i suprugovih svađa. A. su tada vodili kod psihologa ( dr. M. ), koji je preporučio tretman kod logopeda u koji je A. i uključen. U osnovnoj školi je bio tih i povučen, sve je držao u sebi. Redovno je završio O.Š. i bio vrlo dobar učenik već kao dijete je iskazivao svestran umjetnički talent. Dobro je slikao, pisao, pjevao i svirao. Po završetku 0. Š. upisao je srednju Umjetničku školu, smjer slikarstvo. U školi je bio jako pristojan, i postizao vrlo dobar uspjeh.  Prve naznake psihičkih smetnji javljaju se u dobi od 17 godina, počele su naglo po povratku s ljetnih praznika iz S.. Postao je nezadovoljan i svoje nezadovoljstvo počeo je snažno ispoljavati. Počeo je konzumirati alkohol, noću je glasno slušao muziku, glasno je vikao noću, prestao je održavati higijenu, razbijao je po kudi, vrijeđao je ukućane, te je znala intervenirati i policija. Zbog promjena ponašanja roditelji su se obratili psihijatru dr. Carevu koji je nakon bolničke opservacije postavio Dg: Adolescentna kriza. Od tada je u tretmanu psihijatra i pod medikamentoznom terapijom. U dobi od 25 godina postavljena je nova Dg: Emocionalno nestabilna ličnost.  A. se nije ženio, nema djece. Nije zasnivao radni odnos. Pokušavao je ostvariti umjetničku karijeru, ali je zbog nerealnih zahtjeva i očekivanja često dolazio u sukob sa suradnicima. Slikao je, pjevao je u rock sastavu, ali kod prvog neslaganja i konflikta, sve bi naprasno napustio.  Od samih početaka bolesti A. je u otporu prema liječenju i terapiji, terapiju je rijetko uzimao redovito, a tablete je često zloupotrebljavao. Godine 2014.g. došlo je do slučajnog predoziranja lijekovima kada je hospitaliziran radi ispumpavanja i odah pušten iz bolnice.  Majka ga je na sve načine pokušavala A. uključiti u liječenje, ali je kod A. postojao snažan otpor. Govorio je da će izvršiti suicid ako mu ne ukinu terapiju, te da su lijekovi krivi za njegovo stanje. Roditelji, a naročito majka je pokušala A. uključiti u alternativne metode liječenja, u dva navrata bio je na duhovnoj obnovi, također uključivan i u bioenergetske tretmane, ali bez željenih pomaka. Prema kazivanju majke, kod A. se nikada nije znalo kako će reagirati, čas je umiljat, a čas naprasit, odluke mijenja impulzivno u sekundi.  Imenovani je višekratno vještačen u sustavu socijalne skrbi i to 2013. godine., 2016. godine, 2019. godine, 2021. godine i 2025. godine  Sukladno Nalazu i mišljenju tijela vještačenja od dana 23.04.2025.godine. utvrđene su mu slijedeće DG:  Shizotipni poremečaj F.21.0 Dysfunkcio personae emotionalis instabilis F 60.3  te je utvrđeno postojanje psihičkog obojenja, 4. stupnja , postojanje potpune nesposobnosti za rad, te trajna potreba pomoči i njege u punom opsegu. Usprkos snažnom protivljenju u pogledu liječenja i uzimanja terapije, u periodu od 2016.godine do 2023.godine zahvaljujući predanom angažmanu majke koja je sve vrijeme u redovitom kontaktu sa liječnicima, A. je bio prihvatio terapiju ( aplikacija X. i A. ) što se odmah i odrazilo na njegovo funkcioniranje. Smirio se u ponašanju. postao prizemniji, imao je uvida u stanje, bio je kritičniji, moglo se sa njim razgovarati, prihvaćao je ograničenja i mogućnosti obitelji, komunikacija sa članovima obitelji postala je bolja, a prestao je i konzumirati alkohol. Po kazivanju majke, u navedenom periodu znao je biti potpuno u normali, ugodan, emocionalno topao, ali ipak sve vrijeme nerealan u odnosu na vlastite mogućnosti. Unatrag godinu i po dana, budući se duži period osjećao dobro i funkcionirao dobro u krugu obitelji, te su i psihološki testovi pokazivali kako nema prisilnih radnji, A. je prekinuo sa uzimanjem terapije, te ponovno dolazi do pogoršanja bolesti. Kod A. se ponovo javljaju nemiri, velike promjene raspoloženja, strahovi, impulzivnost, izmjenjuju se euforija i depresija, u nastupu postaje agresivan , iskazuje kako će raditi ono što ga je volja. Prestao je održavati higijenu, zatvara se i zamračuje sobu, ne dopušta da se soba očisti, ne izlazi vani, jede slabo i nekvalitetno, pije enormne količine kave i puši, te dolazi i do pogoršanja fizičkog zdravlja. Odbija liječenje. Aktualno neosjetljiv je za bilo kakve utjecaje sa strane. Disfunkcionalan na svim područjima A. K. je bez prihoda i imovine u vlasništvu. Korisnik je socijalnih potpora pri ovom PU po osnovi zdravstvenog stanja, te ostvaruje pravo na inkluzivni dodatak u visini od 480,00 €. Nema drugih primitaka, Iznos koji A. ostvaruje majka pažljivo raspoređuje budući bi on sve potrošio odmah. Roditelji su također bez vlastitih prihoda, te su uzdržavaju socijalnim potporama koje ostvaruju pri HZMO kao korisnici nacionalne naknade za starije osobe, te prava na inkluzivni dodatak supruga ovog PU u sveukupnom iznosu od pri HZMO u sveukupnom iznosu od 370,00 €. Obitavaj u stanu u sklopu stambene zgrade, zadovoljavajućih uvjeta stanovanja, a isti je majka Silvana naslijedila iza smrti svojih roditelja. Obzirom na utvrđeno zdravstveno stanje i funkcioniranje štićenika, te sukladno mi&ljenju liječnika psihijatra koji u svom Nalazu savjetuje pokretanje postupka procjene poslovne sposobnosti prvenstveno za područje liječenja, potrebno je radi zaštite njegovog zdravlja, prava i imovine, kao i zaštite njegove osobnosti, smatramo potrebnim uputiti prijedlog O. sudu radi donošenja odluke o lišenju poslovne sposobnosti. Majka S. u najvećoj mjeri angažirana je u skrbi oko sina A., te iskazuje Zelju da je se imenuje za skrbnika sinu A., sa Cime su suglasni i ostali članovi obitelji, a mišljenje centra je kako bi upravo majka bila najpogodnija osoba za obavljanje dužnosti skrbnika.

8. Dana 24. veljače 2026. zaprimljen je nalaz i mišljenje stalnog sudskog vještaka dr. S. B. u kojem je navela kako je obavila psihijatrijski pregled protustranke A. K. dana 20.02.2025. Njezin pisani nalaz i mišljenje dostavljen je predlagatelju, predloženici i posebnom skrbniku predloženika. Kod predloženika A. K. radi se o dubokom i težem poremećaju ličnosti sa dijagnostičkim entitetom shizotipnog poremećaja ličnosti, i Emocionalno nestabilne osobnosti koja se označava F60.3. Osnovna struktura ličnosti i dugotrajno funkcioniranje ukazuju na shizotipni poremećaj povremeno psihotičnih značajki koje su dovele su do trajnih i ireverzibilnih promjena osobnosti i narušavanja integriteta osobnosti što ga postupno onesposobljuju u svim sferama funkcioniranja. Simptomi mogu uključivati hladni ili neprimjereni afekt, čudno ili ekscentrično ponašanje, tendencije k socijalnom povlačenju, paranoidne ili bizarne ideje, (poglavito kada se radi o interpretaciji odnosa s majkom), socijalno je neuklopljen, osobnog je stila življenja. Radi se o osobi sa poteškoćama unutar bliskih relacija tijekom kojih nema mogućnosti prepoznavanja potreba i mišljenja drugih, a svoja uvjerenja brani na agresivan način. Ova nemogućnost empatijskog uživljavanja ukazuje na redukciju u afektivnom doživljavanju, te emocionalnu udaljenost i hladnoću. Sklon je distorziji u doživljaju realiteta. Te se distorzije ogledaju i kroz paranoidne i bizarne interpretacije i uvjerenja. Prominira anksioznost, podozrivost, lediranog je afekta, u sadržaju se nadziru ideje o psihofizičkoj insuficijenciji i socijalnoj neuklopljenosti uslijed kojih je ostao socijalno neadaptiran, hipobuličan, sniženih je vitalnih dinamizama, reduciranog uvida u svoje stanje i potrebu liječenja, povlačenje iz socijalnih interakcija, neadekvatnost uz tendenciju paranoidnih interpretacija socijalnih iskustava. Njegova socijalna anksioznost je vezana uz sumnje i motive u namjere drugih ljudi osobito ljudi iz bližeg okruženja. Već je tijekom odrastanja manifestirao psihičke poteškoće u vidu povlačenja iz socijalnih kontakata, oskudne komunikacije. Oslobođen je služenja vojne obveze zbog psihičkih smetnji. Postupno progredira zakazivanje u psihičkom funkcioniranju. U niz navrata liječen u različitim psihijatrijskim ustanovama, zadnja hospitalizacija je bila u Ž. I. na R.. Nepovjerljiv je prema ljudima, nema viziju budućnosti, navodi osjećaj besperspektivnosti i beznađa. Otežano se adaptira na društvo jer ga psihičke smetnje i struktura osobnosti u potpunosti ometaju u socijalnom funkcioniranju. Postupno se zapušta , reduciranih je radnih i kulturnih navika. Bezvoljan je povukao se u sebe, socijalno se izolira, bez interesa je i motivacije. Emocionalno je nestabilan, sa sklonošću impulzivnim i situacionim reagiranjima, nepredvidljiv, svadljiv, nezadovoljan, skloniji manipulativnim obrascima ponašanja, sa potrebom stalne elaboracije osobne problematike vezane uz obiteljsku situaciju pri čemu je u potpunosti nekritičan. Lako postaje nestrpljiv, razdražljiv, ne voli čekati niti biti prekinut u nečemu što radi. 

8.1. U svom zaključku vještakinja navodi kako protustranka nije u mogućnosti u potpunosti štititi vlastita prava i interese, te protustranka A. K. svojim postupcima može neposredno ugroziti svoja prava i interese, te prava i interese drugih osoba te zaključuje da stoga postoji osnova za djelomično lišenje poslovne istog i to na način da protustranka nije sposoban za poduzimanje pravnih radnji vezano uz potpisivanje bilo kojih ugovora, ne može raspolagati niti upravljati imovinom, ne može se odredi nasljedstva ili legata. Od redovnih novčanih mjesečnih prihoda samostalno može raspolagati sa 300,00 eura. Protustranka A. K. ne može samostalno odlučivati o svom zdravlju, ne može samostalno dati pristanak o potrebnoj hospitalizaciji, kao ni dati pristanak za ev. smještaj u adekvatnu socijalnu ustanovu ili udomiteljsku obitelj. Protustranka A. K. je sposoban razumjeti predmetni postupak kao i njegove eventualno pravne posljedice, sposoban je osobno se očitovati kako na okolnost iz prijedloga kojim je pokrenut ovaj postupak, te i u odnosu na nalaz i mišljenje vještaka. Protustranka A. K. je sposoban dati svoj usmeni iskaz pred sudom, i dati iskaz u odnosu na predmet ovog postupka.

9. Posebna skrbnica je u svom podnesku od 5. svibnja 2026. navela kako je obavila razgovor s A. K. te je imenovani upoznat s razlozima pokretanja predmetnog postupka te značenjem istog. Tako je u razgovoru A. naveo kako se osjeća fantastično za razliku od vremena unatrag 5 do 15 godina. Prema njegovim navodima, stjecajem okolnosti bio je na liječenju na Rabu u trajanju od 2, 2 i pol mjeseca. Na liječenje se uključio dobrovoljno radi rehabilitacije, da „stavi točku na i“ odnosno „točku na poboljšano zdravstveno stanje“. Negira da bi na liječenju bio zbog lošeg zdravstvenog stanja, već isključivo radi odmora. Upitan za buduće planove naveo je kako želi poboljšati financijsku situaciju, a isto tako da ima djevojku zbog čega gleda kako realizirati zajednički život. Također je naveo kako je tražio posao puno puta u ugostiteljstvu, građevinarstvu, prijevozu (G.), vezano za umjetnost, međutim, bezuspješno. Posljednji put je bio zaposlen unatrag 10 do 15 godina kada je radio kao konobar. U odnosu na prihode navodi kako ostvaruje inkluzivni dodatak u iznosu od po 480,00 eur-a mjesečno. Novcima raspolaže na način da više od polovice ostvarenog prihoda daje roditeljima za troškove režija i svakodnevnog života. U odnosu na terapiju navodi kako uzima depo injekcije 2 puta mjesečno, i to redovito. Na kontrole odlazi svaka 2 do 3 mjeseca. Posebno upitan navodi kako unatrag godinu i pol dana nije uzimao terapiju jer je mislio da je dobro i da mu terapija ne treba. S tim u vezi dodaje kako je kada je prestao uzimati terapiju afektivno reagirao doma. Priznaje da je bio verbalno nasilan, ali da nije bio inicijator nego je reagirao na stanje kod kuće, zbog ulaženja u njegov privatni prostor. Nije imao strahove, već nerazumijevanje ukućana. Od studenog 2025., kada je bio na R., ponovno uredno uzima terapiju.

9.1. U odnosu na zaprimljeni nalaz i mišljenje stalne sudske vještakinje psihijatrice S. B. posebna skrbnica nema primjedbi, osim u dijelu u kojem se predlaže predloženika lišiti poslovne sposobnosti glede donošenja odluka o smještaju u socijalnu ustanovu ili udomiteljsku obitelj budući ne postoje razlozi zbog kojih bi se zadiralo u prava predloženika da samostalno odlučuje o smještaju.

9.2. Predlagatelj je prigovorio nalazu i mišljenju u dijelu samostalnog raspolaganja novčanim sredstvima jer da bi istog trebalo ograničiti do maksimalno 80,00 eura mjesečno te u svezi smještaja u ustanovu socijalne skrbi.

10. Na ročištu održanom 2. rujna 2026. izveden je dokaz saslušanjem predloženika koji je u svojem iskazu naveo kako je 1997. godine imao adolescentnu krizu, mijenjale su se dijagnoze od tada. Sada se liječi, ne zna od čega se liječi, uzima terapiju, ima još nekakvu depresiju, drži pod kontrolom sa lijekovima i injekcijama. Psihijatrica mu je rekla da je u dobrom stanju, njegova doktorica je L. K.. Zadnji put na R. je bio 16. siječnja ove godine radi djevojke jer je ona imala problema pa ga je zamolila da bude s njom. U 11. mjesec 2025. je bio na R. hospitaliziran, sve skupa je bio 4-5 puta. Prije R. nije bio više tu više od 10 godina. Zbog obiteljskih problema i sukoba je zadnji put bio hospitaliziran. Nema u vlasništvu nekretnina i pokretnina, živi s majkom i ocem. Ima 480 eura inkluzivnog, već dugo vremena ide na majčino ime, to ne sjeda na njegov račun nego na majčin. Tako mu je rečeno. Može raspolagati tim novcem, većinu daje majci 280 eura, on dobije 200 i to štedi koliko može, a ponekad potroši na kavu i odjeću. U dobrim je odnosima s majkom i ocem. Trenutno nema posla. Nema radnu sposobnost misli već godinu, dvije radi ove dijagnoze. Ne vidi razloga zašto bi mu bila ukinuta poslovna, ne slaže se s tim. Trudi se da funkcionira, apsolutno daje sve od sebe.

10.1. Iz iskaza majke predloženika S. K. se saznaje kako je njen sin nema neke radne navike, ali je potencijal za sliku, muziku, ali se ne pokreće. Cura utječe loše na njega, neprestano ona čini neka kaznena djela, ta veza traje već neko vrijeme te je on tražio od svoje doktorice opće prakse da ga pošalje na R. kako bi on bio s njom. Da nema te cure ona bi prihvatila ovu situaciju kakva je, ali joj to jako otežava brigu i skrb o njemu. On redovito uzima terapiju, ide kod psihijatra, ide u posjetu svako drugi mjesec kod cure na R.. Potroši svojih 200 eura, ona mu još nadoda ako treba, potroši i na cigare. Točno je da njegov inkluzivni prima ona, centar je stavio da ona to prima na svoje ime, jer su uzeli u obzir činjenicu da on ne zna dobro raspolagati sa tim novcima, da ih jako brzo potroši. Opet ona te novce rasporedi mjesečno da mu daje malo pomalo, jer on recimo na kavu jako puno troši jer je puno pije. Njezin suprug je imao moždani, srčani je bolesnik, ali je dobar može voziti auto, malo je živčan. Muž joj prima 160 eura inkluzivnog, ona ima nacionalnu mirovinu jer nije radila, čuvala je roditelje. Ima isto 160 eura mjesečno. Muž joj se bavi prodajom antikviteta, drugi sin je pomorac, on joj pomogne kad može ali je on podstanar. Pročitala je nalaz psihijatrice. On je sam sebi najveći neprijatelj, ona ga pokušavam urazumiti vezano za djevojku, ali A. je tvrdoglav i ne sluša je. Ne zna što mu je bio okidač za dijagnozu. Ona misli da je dobro za njega da se djelomično liši poslovne sposobnosti.

11. Vještačenjem je dakle utvrđeno da postoji osnova za djelomično lišenje poslovne sposobnosti predloženika, a što bi se odnosilo da predloženik A. K. ne može samostalno poduzimati pravne radnje vezano uz potpisivanje bilo kojih ugovora, ne može raspolagati niti upravljati imovinom, ne može se odreći nasljedstva ili legata, ne može samostalno odlučivati o svom zdravlju i ne može samostalno dati pristanak o potrebnoj hospitalizaciji. U dijelu raspolaganja redovnim novčanim mjesečnim prihodima sud je odredio da predloženik može samostalno raspolagati sa mjesečnim iznosom do 80,00 eura budući da je u postupku utvrđeno da isti nerazumno raspolaže novcem pa ga je valjalo u tom dijelu ograničiti, dok sud nije prihvatio prijedlog vještaka da se predloženika liši poslovne sposobnosti u dijelu donošenja odluke o smještaju u  socijalnu ustanovu ili udomiteljsku obitelj budući da ne postoje razlozi zbog kojih bi trebalo ograničiti to njegovo pravo.

12. Slijedom naprijed navedenog, a temeljem odredbi čl.234, čl.236, čl.496, čl.497, čl.498 i čl. 499 ObZ-a, a posebno pozivom na nesporni nalaz i mišljenje sudskog vještaka psihijatra dr. S. B., sud je odlučio kao u izreci rješenja.

13. Odredbom čl.234.st.9. ObZ-a je propisano da za poslove koji nisu određeni u odluci iz stavka 4. članka 234. ObZ-a osoba lišena poslovne sposobnosti ima poslovnu sposobnost te ih može samostalno poduzimati.

U Splitu 15. listopada 2026.
                                                         
SUTKINJA

Andreja Mikelić v.r.


UPUTA O PRAVNOM LIJEKU: Protiv ovog rješenja dopuštena je žalba nadležnom županijskom sudu u roku od 15 dana, od dana primitka pisanog otpravka istog. Žalba se podnosi putem ovog suda, u dovoljnom broju primjeraka.

DNA:
- predlagatelju,
- predloženiku,
- posebnom skrbniku predloženika,
- u spis.

PO PRAVOMOĆNOSTI:
- nadležnom Matičnom uredu.

